PRIJEDLOG 

Na temelju članka 4. alineje 1. Zakona o državnim potporama (Narodne novine 47/14 i 69/17) i članka 41. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), uz mišljenje Ministarstva financija KLASA:      , URBROJ:          od        2026., Gradska skupština Grada Zagreba, na             sjednici,              2026., donijela je
 
IZMJENE 
Programa državne potpore za sufinanciranje proizvodnje i emitiranja audiovizualnih i radijskih programskih sadržaja u programima nakladnika televizija ili radija, u programima pružatelja medijskih usluga na zahtjev i programima pružatelja medijskih usluga uz dopuštenje za satelitski, internetski, kabelski i drugi dopušteni oblik prijenosa za razdoblje od 2024. do 2026.
 
1. U Programu državne potpore za sufinanciranje proizvodnje i emitiranja audiovizualnih i radijskih programskih sadržaja u programima nakladnika televizija ili radija u programima pružatelja medijskih usluga na zahtjev i programima pružatelja medijskih usluga uz dopuštenje za satelitski, internetski, kabelski i drugi dopušteni oblik prijenosa za razdoblje od 2024. do 2026. (Službeni glasnik Grada Zagreba 28/24 i 14/26, dalje u tekstu: Program), u nazivu  godina: „2026.“ zamjenjuje se datumom : „30. lipnja 2027.“.

2. U točki 1. Cilj dodjele državne potpore u stavku 1., godina: „2026.“ zamjenjuje se datumom : „30. lipnja 2027.“.
U točki 5. Naziv potpore godina: „2026.“ zamjenjuje se datumom : „30. lipnja 2027.“.
U točki 7. Trajanje Programa riječi: „31. prosinca 2026.“ zamjenjuju se datumom : „30. lipnja 2027.“.
U točki 10. Iznos potpore stavak 1. mijenja se i glasi: „Za cjelokupno razdoblje trajanja Programa od 2024. do 30. lipnja 2027. planira se iznos do 1.394.600,00 eura.“.
Stavak 2. mijenja se i glasi: „Sredstva za 2024. i 2025. planirana su u Proračunu Grada Zagreba za 2024. i projekcijama za 2025. i 2026. godinu u iznosu od 320.000,00 eura za 2024. i  324.800,00 eura za 2025. godinu, dok su sredstva za 2026. i 2027. planirana u Proračunu Grada Zagreba za 2026. i projekcijama za 2027. i 2028. godinu u iznosu od 424.800,00 eura za 2026. godinu i 325.000,00 eura za 2027. godinu, na poziciji 3522 Subvencije trgovačkim društvima i zadrugama izvan javnog sektora, Razdjela 024. Gradski ured za kulturu i civilno društvo, Aktivnost A112402 - Državne potpore za subvencioniranje radijskih i televizijskih sadržaja.“. 
U točki 19. datumom : „31. prosinca 2026.“ zamjenjuje se datumom : „30. lipnja 2027.“.

3. Ove izmjene Programa stupaju na snagu osmoga dana od dana objave u Službenom glasniku Grada Zagreba.
 
KLASA: 
URBROJ: 
Zagreb,          2026.
Predsjednik
Gradske skupštine
Matej Mišić

